В някой период от живота ни
почти всеки един от нас ще страда от разбито сърце.
Пациентката ми Кати планира сватбата си още в средното училище.
Тя ще срещне бъдещия си съпруг,
когато е на 27,
ще се сгоди година по-късно
и ще се омъжи година след това.
Но когато Кати стана на 27 тя не си намери съпруг,
а бучка в гърдата.
Мина през много месеци на тежка химиотерапия
и болезнени операции,
и тъкмо когато беше готова да се върне в света на срещите,
тя откри бучка в другата си гърда
и трябваше да започне всичко отначало.
Въпреки това Кати оздравя
и нямаше търпение да възобнови търсенето си на съпруг
веднага след като веждите й пораснаха отново.
Когато излизате на първа среща в Ню Йорк
трябва да можете да изразявате широк спектър от емоции.
(смях)
Скоро след това тя срещна Рич и се влюби.
Връзката им беше всичко, за което тя се надяваше.
Шест месеца по-късно,
след прекрасен уикенд в Нова Англия,
Рич направи резервация в техния любим романтичен ресторант.
Кати знаеше, че той ще й предложи
и едва се сдържаше от вълнение.
Но тази вечер Рич не й направи предложение.
Той скъса с нея.
Въпреки че Кати не му беше безразлична,
той просто не беше влюбен в нея.
Кати беше съсипана.
Сърцето й наистина беше разбито и сега тя трябваше да лекува друга болка.
Но пет месеца след раздялата,
Кати все още не можеше да спре да мисли за Рич.
Сърцето й все още бе много разбито.
Въпросът е:
Защо?
Защо тази невероятно силна и решителна жена
не бе способна да управлява същите емоционални ресурси,
които й помогнаха да премине през четирите години на раколечение?
Защо толкова много от нас се препъват,
когато се опитват да излекуват разбитото си сърце?
Защо същите механизми за справяне,
които ни помагат да се справим с най-различни житейски препятствия,
ни предават, когато сърцето ни е разбито?
За повече от 20 години частна практика
съм видял хора на различна възраст и с различен произход
да се сблъскват с най-различни видове разбито сърце
и научих това:
когато сърцето ви е разбито
същите инстинкти, на които обикновено се осланяте,
често ви водят в грешната посока.
Просто не можете да вярвате на това, което умът ви ви казва.
Например, знаем от изследванията на хора с разбити сърца
че разбирането, защо връзката ви е приключила,
е много важно, за да можем да продължим напред.
И често,
когато ни бъде дадено просто и честно обяснение,
като това, което Рич дал на Кати,
ние го отхвърляме.
Разбитото сърце ни носи толкова силна емоционална болка,
че мозъкът ни ни казва, че причината трябва да бъде също толкова голяма.
И вътрешният ни глас е толкова силен,
че може да накара дори най-разумните от нас
да си измислят странни и конспирационни теории,
които просто не съществуват.
Кати си въобрази, че нещо трябва да се е случило
по време на тяхния романтичен уикенд с Рич,
което го е накарало да прекрати връзката им,
и тя се вманиачи, опитвайки се да разбере какво е то.
Прекара безброй часове,
като премисля всяка минута от онзи уикенд
в търсене на доказателства, които просто не съществуваха.
Умът на Кати я подмами да търси зелен хайвер.
Но какво я накара да отдаде толкова много месеци в търсене?
Разбитото сърце е по-коварно, отколкото си мислим.
Има причина да продължаваме да задълбочаваме и задълбочаваме,
дори да знаем, че ще се почувстваме по-зле.
Изследванията на мозъка показват,
че любовната абстиненция
активира същите механизми в мозъка ни, които се активират,
при наркотична абстиненция от наркотици като кокаин или опиоди.
Кати преживяваше абстиненция.
И тъй като не можеше да си набави нейния хероин да бъде с Рич,
подсъзнание й избра метадона на спомените с него.
Инстинктите й казваха, че се опитва да реши мистерия,
но това, което тя всъщност правеше,
беше, че се лекуваше.
Ето това прави разбитото сърце толкова трудно за лекуване.
Пристрастените знаят, че са пристрастени.
Те знаят кога са дрогирани.
Но хората с разбито сърце не знаят.
Но вие знаете сега.
И ако сърцето ви е разбито, не можете да игнорирате това.
Трябва да знаете, колкото и силно да е желанието ви,
че с всяко ровене в спомените, с всяко изпратено съобщение,
с всяка секунда, прекарана в следене на бившия ви в социалните мрежи,
вие само подхранвате вашата зависимост,
задълбочавате емоционалната болка
и усложнявате лечението си.
Лекуването на разбитото сърце не е лесно.
Това е битка и вашата мотивация е най-силното ви оръжие.
Никое обяснение защо сте се разделили няма да ви задоволи.
Никое обяснение няма да премахне болката, която чувствате.
Така че не го търсете, не го чакайте,
просто приемете това, което ви е било дадено, или си измислете такова
и тогава оставете всичко настрана,
защото, за да устоите на пристрастяването трябва да спрете да търсите обяснения.
Но имате нужда и от още нещо:
желанието да спрете да мислите за това,
да приемете, че всичко е свършило.
В противен случай, мозъкът ви ще се храни с надеждата ви
и ще ви дърпа назад.
Надеждата може да е невероятно деструктивна при разбито сърце.
Разбитото сърце е изключителен манипулатор.
Лекотата, с която кара ума ни да прави напълно противоположното
на това, което трябва, за да оздравеем,
е невероятна.
Една от най-честите склонности, които имаме при разбито сърце,
е да идеализираме хората, които са ни наранили.
Прекарваме часове, спомняйки си усмивката им,
колко добре ни караха да се чувстваме,
онзи път, когато се катерихме в планината и правихме любов под звездите.
И всичко това прави загубата ни по-болезнена.
Знаем това.
И въпреки това позволявяме на мозъка ни да потъва в спомени пак и пак,
все едно ни карат да слушаме нелюбим плейлист в Spotify.
(смях)
Разбитото сърце кара такива мисли да изкачат в ума ви.
И за да спрете да ги идеализирате трябва да намерите баланса,
като помните не само как са се усмихвали, но и как са се мръщили,
колко зле са ви карали да се чувствате,
фактът, че след като правихте любов се изгубихте на слизане от планината,
скарахте се жестоко и не си говорехте два дена.
Казвам на пациентите си да направят изчерпателен списък
с нещата, които са ви дразнили в този човек,
с лошите им черти и вредни навици,
и да го запазят в телефона си.
(смях)
И след като вече имате списък,
трябва да го използвате.
Когато чуя дори отсянка за идеализиране
или лек намек за носталгия по време на сеанс,
казвам: "Извади си телефона, моля."
(смях)
Мозъкът ви ще се опита да ви каже, че те бяха перфектни.
Но нито те, нито връзката в-и бяха такива.
И ако искате да се излекувате, трябва да си напомняте това
често.
Никой от нас няма имунитет срещу разбито сърце.
Пациентът ми Мигел беше 56-годишен старши мениджър в софтуерна компания.
Пет години след смъртта на жена му,
той най-накрая се почувства готов да излиза на срещи отново.
Скоро срещна Шарън
и последва бурен романс.
След един месец взаимно се запознаха с порасналите си деца,
а след два се преместиха да живеят заедно.
Когато хората на средна възраст излизат, те не си губят времето.
Това е все едно "Наистина любов" се среща с "Бързи и яростни".
(смях)
Мигел беше по-щастлив отколкото някога е бил през последните години.
Но нощта преди първата им годишнина,
Шарън го напусна.
Тя реши да замине за Западното крайбрежие, за да е по-близо до децата си,
и не искаше да има връзка от разстояние.
Мигел беше шокиран и напълно опустошен.
Не беше работоспособен в продължение на много месеци
и в резултат почти загуби работата си.
Друга последица от разбитото сърце са чувствата на самота и болка,
които значително намаляват умствената ни работоспособност,
особено при сложни задачи, които включват логика и разсъждение.
Разбитото сърце временно намалява IQ-то ни.
Но не само дълбоката мъка на Мигел
притесни работодателите му.
Мъката му беше твърде дълга.
Мигел също беше объркан от този факт
и всъщност доста засрамен.
"Какво не е наред с мен?"- попита ме той по време на сеанс.
"Кой възрастен страда почти година заради едногодишна връзка? "
Всъщност много хора.
Разбитото сърце носи типичните белези на традиционната загуба и мъка:
безсъние, натрапчиви мисли,
дисфункция на имунната система.
40% от хората страдат от клинична депресия.
Разбитото сърце е сложна психологична травма.
Тя ни влияе по много начини.
Например Шарън е много общителна
и много активна.
Всяка седмица организираше вечеря у тях.
Тя и Мигел ходиха на къмпинг с други двойки.
Въпреки че Мигел на беше религиозен,
той ходеше с Шарън всяка неделя на църква
и беше приет от църковното общество.
Мигел не загуби само приятелката си.
Той загуби целия си социален живот,
подкрепящата го общност на църквата, в която Шарън ходи.
Той загуби идентичността си.
Мигел разбра, че раздялата остави тази голяма празнина в живота му,
но това, което той не разбра, е,
че празнината далеч не е само една.
И това е изключително важно,
не само защото обяснява защо раздялата може да бъде толкова разрушителна,
но и защото ни казва как да я преодолеем.
За да излекувате разбитото си сърце,
трябва да откриете тези празнини в живота си и да ги запълните,
да ги запълните всичките.
Празнините в идентичността ви:
трябва да изградите наново себе се и да разберете защо живеете.
Празнините в социалния ви живот,
липсата на дейности, дори празните места на стената,
където по-рано висяха снимки.
Но нищо от това няма да ви помогне,
ако не спреете да правите грешките, които ви дърпат назад:
ненужното търсене на причина,
идеализирането на бившите, вместо осъзнаването на недостатъците им,
натрапчивите мисли и действия, които още отдават главна роля на бившите ви
в следващата глава от живота ви,
когато те изобщо не трябва да присъстват.
Лекуването на разбитото сърце е трудно,
но ако не позволявате на съзнанието ви да ви подведе и предприемете действия,
то можете значително да намалите страданието си.
Вие няма да сте единствените облагодетелствани от това.
Ще отделяте повече внимание на приятелите си,
ще прекарвате повече време със семейството си,
да не казвам колко милиона долара заради непродуктивност на работното място
могат да бъдат спестени.
Ако познавате някой с разбито сърце,
бъдете състрадателни,
защото е доказано, че социалната подкрепа е важна за лечението.
И имайте търпение,
защото ще им трябва повече време отколкото си мислите, за да оздравеят.
И ако сте наранени,
знайте това:
трудно е, това е битка в собствения Ви ум
и трябва много да се борите, за да спечелите.
Но вие имате силни оръжия.
Можете да се борите.
И да се излекувате.
Благодаря!
(аплодисменти)